《代吴景年次韵净慈寺主僧頔上人二首》
宋代·陈著

远公陶陆成千古，谁复相从过虎溪。
西隐老师虽有约，北山俗驾似难齐。
诗来日午双瞳醒，句出天心万象低。
时课家僮修茗供，松风清处坐分题。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。